Des de la Font del Bisbe: de març 2013\nCriminalitzar els moviments socials: no es pot fer de l’error, excusa\nEn uns moments en què la política es veu embolcallada pel descrèdit com a resultat de la submissió de molts que s'hi dediquen al poder econòmic. Quan la restauració del 1975 està tan desgastada com la imatge del rei, d’operació en operació.\nLa ràbia i la impotència de molts, desnonats, aturats, sense present ni futur, es canalitza en nous moviments, sorgits a redós de la crisi, que demostren amb la seva acció directa que la distància més curta entre dos punts és la línia recta. Xoquen amb la vella política i amb les institucions creades per a temps de bonança, lentes en les seves accions i allunyades del carrer, perquè el carrer vivia, més be o més malament, sense necessitar gaire d'elles.\nEls governants havien de gestionar i el poble es deixava substituir pels dirigents polítics mentre els serveis públics i les possibilitats de tenir feina fossin raonables. Alguns eren més carismàtics, d’altres vivien amagats darrera la sigla, alguns feren negocis, altres es conformaven amb l’ombra allargada del poder. Tot aquest món salta pels aires amb la crisi del 2008. I la passivitat esdevé impaciència i la gent que ho ha perdut tot, mira al seu voltant i li manquen polítics que s’arremanguin i l’ajudin de veritat.\nFins ara no els calia escarrassar-se per votar, votaven els que sortien més a la tele, un o l’altre, un a les municipals, l’altre a la Generalitat... Ara no votarien a cap ni un, i tenen ràbia, molta. Els moviments socials la canalitzen i la converteixen en acció positiva. La PAH ha estat un exemple aquest darrer temps, radical en les formes, democràtica en la gestió del dia a dia.\nUn incident produït el dilluns ha aixecat l’alarma en la política municipal, l’insult en forma d’amenaces a una portaveu del grup municipal més conservador del consistori, en la calor del debat on era present, on havia estat convidada pel moviment. Reconec que l’insult i l’amenaça no porten enlloc i que fóra bo que qui ho ha proferit rectifiqués, però és de cec no reconèixer que la violència quotidiana a molts per part d’uns pocs cada dia es fa més intolerable. I que qui hi conviu es pot deixar portar per la passió de la indignació davant tanta politiqueria.\nSi he de triar, malgrat s’equivoquin, triaré els que formen part del meu poble. Defensaré sempre la llibertat d’expressió, sobretot dels que no pensen com jo. Però si criminalitzen a algú que lluita estaré al seu costat.\nPerò crec més en Mandela i Luther King que en altres revolucionaris, que feren de la violència accions efímeres que permeteren la criminalització dels moviments i la seva destrucció pels poders egoistes i conservadors. M’agrada Rosa Luxemburg que morí pels seus ideals, m’agrada Ada Colau, puny tancat en guant de seda.\nLa situació no canvia i les entitats socials continuen sense rebre el pagament que la Generalitat els deu des del passat mes de juliol. Malgrat el posicionament del Ple municipal exigint el pagament, tot continua igual. Tot i el gran esforç que estan fent, s'ha mantingut la roda de pagaments, tot i que es registren alguns retards i que els ingressos que abans es feien a 60 dies, ara es fan en un termini de 90. La situació ara ja és insostenible.\nLa Fundació Ramon Noguera va presentar el passat mes de febrer un ERO temporal que afecta tota la plantilla de la secció de neteja de vehicles. En total, són 35 treballadors, repartits entre els túnels de rentat que l'entitat té a Mas Xirgu i a Montfullà. El termini d'aplicació és d'un any i mig, i durant aquest temps cada empleat pot cobrar de l'atur durant un temps màxim de sis mesos. Una mesura que coneixent la gent que hi treballa s’ha fet amb molt de dol i amb l’objectiu de protegir la plantilla a l’espera dels pagaments pendents que han de sustentar l’activitat econòmica de l’empresa.\nNo hi han ajudes i es deixa a les empreses del tercer sector que espavilin com puguin. Perquè d'alguna manera s'ha de fer front a les davallades en les vendes, i més davant la incertesa de no saber què pot passar en un futur. Qui governa està perdent els compromisos de país i sense credibilitat, sense esforç per a qui més ho necessita, es perd tota autoritat moral com a governant.\nAquest sentiment d’impotència, de no saber què fer, s’encomana i si ja és perillós en qualsevol ciutadà, doncs el porta a la passivitat i a la depressió, en els governants ho és doblement perquè ni fa ni deixa fer. Si no en saben que es retirin, però que no continuïn fent pagar en els més febles el no saber què fer ni què dir.\nEtiquetes de comentaris: entitats socials\nAl meu parer el dilluns passat el ple va prendre una decisió equivocada, mantenir la concessió de l’aigua a una empresa mixta on el capital privat és àmpliament majoritari. Adjunto un vídeo amb la meva intervenció al Ple. Malgrat el resultat: 13 vots a favor (CiU i PP), 7 abstencions (PSC) i 5 vots en contra (CUP i ICV-EUiA), ens queden els arguments de la raó.\nEuropa dóna un cop de mà a la PAH, la justícia ha d’actuar en conseqüència\nCada cop som més els que qüestionem el model hipotecari espanyol, cada cop es fa més insuportable el patiment de les persones que són desnonades a raig per una banca insensible a qualsevol problema que no sigui el seu balanç i el sou dels seus executius. Les accions de la PAH -l’altre dia a l’Ajuntament i la veu de l’Ada Colau al Congrés de Diputats- encara ressona en les nostres consciències.\nEn aquest sentit és especialment important que el Tribunal de Justícia de la Unió Europea hagi sentenciat aquest dijous que la normativa sobre desnonaments de l'Estat espanyol no s'ajusta a la legislació comunitària i és abusiva. Els jutges de Luxemburg consideren que "la normativa espanyola, que impedeix al jutge que és competent per declarar abusiva una clàusula d'un contracte de préstec hipotecari suspendre el procediment d'execució hipotecària iniciat per una altra via, és contrària al dret de la UE". La justícia europea respon així a la pregunta del Jutjat mercantil número 3 de Barcelona, després de la denúncia que un ciutadà marroquí desnonat per impagament de la hipoteca el 2011 va presentar contra CatalunyaCaixa.\nHem d’instar a modificar totalment les regles del joc sobre execució hipotecària, i esperar que aquesta porta oberta sigui usada pels jutges per a paralitzar d'ofici els desnonaments. Perquè ha quedat clar que els processos de desnonament per l'impagament d'una hipoteca són contraris a la legislació europea de protecció dels consumidors.\nSens dubte trobarem entrebancs, els lobbys bancaris tan poderosos en el món de la política retardaran i intentaran impedir els canvis, però Europa, que darrerament ens ha donat moltes males notícies, aquest cop s’ha situat al costat dels que pateixen. Sempre he cregut que una altra Europa era possible, sols cal que els ciutadans ens ho creiem i actuem. Sí, es pot!\nEtiquetes de comentaris: banca, Europa, PAH\nEl Ple de pressupostos: els temps estan canviant! (2)\nEscric a rebuf del triomf del Barça, una victòria que et deixa el regust dels bons plats, del bon espectacle, del bon joc. En la política institucional no és el bon fer, ni la raó, és el nombre el que et dóna la victòria. Tenir majoria absoluta durant quatre anys pot fer que tant si valguin els arguments perquè l’únic que compte són els braços aixecats. Així ens va amb l’actual govern espanyol i la seva folgada majoria la Congrés.\nTornant al Ple del dilluns, encara no païda la decisió per majoria de continuar amb la gestió privada de l’aigua, bé, mixta però amb amplia majoria d’Agbar, vàrem passar a la discussió per a l’aprovació definitiva dels pressupostos 2013.\nLa Nuria Terés va fer una excel·lent intervenció explicant com havíem treballat els pressupostos des del dia després de l’aprovació de les ordenances, com havíem introduït amb la unitat d’acció amb la CUP, totes les esmenes presentades per la Mesa d’Entitats, i que entre l’aprovació inicial i la definitiva, malgrat que la CUP va decidir abandonar aquest via, havíem aconseguit nous acords socials i mediambientals que milloraven la proposta aprovada anteriorment.\nNo es va estar de criticar l’oportunisme del PSC que en el darrer moment havia fet un gir copernicà en les seves crítiques, tot escoltant la veu de l’anterior alcalde de la ciutat, i canviat el seu vot per uns canvis que quedaven lluny de l’aconseguit per CUP-ICV-EUiA i Mesa d’Entitats i que ells tant havien minimitzat.\nCoses de la política, de la politiqueria, i tot i que els temps estan canviant, hi ha qui és resisteix a veure-ho i viuen en la seva torre d’ivori de polítics professionals. Bé, la realitat s’acabarà imposant i bandejarà velles polítiques i velles i vells polítics.\nContinuarem defensant amb coherència la unitat d’acció de l’esquerra transformadora, els treballs conjunts amb entitats i moviments socials, tot construïnt els camins cap a una nova forma de poder popular que compatibilitzi el millor de la democràcia representativa amb la participació ciutadana. La lluita continua!\nEtiquetes de comentaris: front d'esquerres, Ple, pressupost\nEn el nostre país, la política té uns mals endèmics. El primer és el de la corrupció que, sens dubte, corroeix tot el que toca i converteix aquest instrument, no en la solució dels problemes, sinó en un problema més.\nPerò n'hi ha un altre, el líder tot poderós, que impedeix el lliure desenvolupament de la democràcia interna i que produeix que els partits en lloc de ser un intel·lectual col·lectiu, com deia Gramsci, els fa esdevenir en un idiota orgànic, seguint el principi de que on solament hi ha un pensament, no pensa ningú.\nA més quan el líder desapareix, a voltes momentàniament, deixa un buit difícil d’omplir. A voltes apareixen els imitadors que han viscut a la seva ombra allargada i com fotocòpies en blanc i negre esdevenen imitacions histriòniques. Alguns partits moren en l'intent, d’altres tenen una lànguida decadència.\nA casa nostra, tant a nivell nacional com local, hem tingut aquesta mena de personatges, alguns han fet coses importants i tots tenen una cosa en comú, no saben quan ha arribat el moment de retirar-se.\nAquest dies he llegit unes declaracions de l’Alcalde que ha governat durant més anys en democràcia a la ciutat, on ha llegit la cartilla als seus correligionaris que avui es troben a l’oposició. Bé, se’m dirà, que té tot el dret a opinar com a ciutadà que és, cert, però curiosament no han passat ni 24 hores, i el grup que aferrissadament s’oposava als pressupostos i on deia que no hi havia voluntat de negociació, miraculosament ha trobat les portes obertes i no es descarta que facilitin la seva aprovació.\nCom en un nou Sinaí, una veu, la de Jehovah, se sent i marca el que ha de fer el partit escollit... És cert que el consell no és dolent, hi pot guanyar la governabilitat, no dic que no. Però un cop més queda pel camí la coherència. I en política, si vols transformar i esdevenir alternativa, la manca de coherència es paga amb un preu molt alt.\nEtiquetes de comentaris: negociació, pressupost\nCal dir el mateix i complir el que dius tant des del govern com des de l’oposició\nAquests dies amb el pressupost de l’ajuntament de Girona 2013 a les mans, he fet molts números, hi he donat moltes voltes per a veure com es podia millorar, fins i tot he fet simulacions de com podria ser un pressupost alternatiu. En algunes simulacions em sortia, com no podia ser d’una altra manera, un pressupost diferent, perquè diferents eren les prioritats. Ara bé els marges no eren molt amplis, garbellant i garbellant no podia modificar més enllà del 10 o 15% del pressupost, sense afegir-hi més diners i per tant més deute.\nLes despeses fixes i necessàries en una administració que dóna serveis essencials i aquests els donen persones, no es pot reduir en l’apartat de personal sense deteriorar el servei i les condicions dels que els donen. El necessari endeutament té unes càrregues financeres que s’han de pagar i els consums no te’ls pots estalviar. A més has creat un seguit de programes, sovint plurianuals que no pots abandonar sense perdre més del que hi has posat. Tanmateix en obres imprescindibles, sovint necessites de més d’un pressupost per completar-les i et condicionen.\nTot el que he comentat em porta a no entendre l’alegria en la que persones amb experiència de govern quan estan a l’oposició tenen, deu ser per amnèsia, doncs proposen coses que saben impossibles sense desmuntar elements essencials del pressupost. Tampoc comparteixo els arguments dels qui a l’oposició martellejaven al govern demanant cartes als reis, i ara des del govern proposin als altres moderació i sentit de ciutat. Amnèsia del que feien uns al govern i altres a l’oposició.\nLa ciutadania es mereix sinceritat, coherència i responsabilitat, també fermesa i honradesa, però sens dubte el que no vol ni cal es més teatre polític. Per això crec que cal modificar profundament la forma de governar, donar més la veu als ciutadans, fer-los corresponsables de les decisions importants i treballar amb el moviment associatiu, les petites i no menys importants decisions del que afecta dia a dia la vida dels barris.\nEtiquetes de comentaris: governabilitat, oposició, pressupost\nLliçons de la discussió del pressupost 2013. Bloqueig i alternatives\nLa meva experiència política en aquesta ciutat, i ho podem traslladar al conjunt del nostre país, em fa afirmar que no se sap governar en coalició o en minoria. Quan un partit no té prou vots per a governar sol i necessita governar amb altri és incapaç de consolidar un programa i generar la confiança per a governar des de la diversitat.\nRecordo el temps que vaig passar al govern de la ciutat quan el PSC va perdre la majoria absoluta. Des de l’antic partit majoritari ens veien als que no érem de la seva corda com una nosa transitòria, com un peatge momentani que calia pagar fins que a les eleccions següents fossin rescatats per la majoria absoluta. Com no es produïa i perdien vots i escons, et veien com la guineu que els hi robava les gallines.\nLa desconfiança, el no ser dels seus, feia de cada reunió un mal de queixal. Quanta informació se’t furtava en aquells àmbits com urbanisme, TAV, hisenda, que es consideraven propis i no a compartir! Avui a l’oposició he conegut informació, per part d’un govern al que faig oposició, de temes importants d’aquella època que desconeixia quan formava part del govern anterior.\nAixò explica el ressentiment que es troba en els partits que perden el poder, quan al portar anys i panys governant creuen que el tenen per sempre i no perdonen perdre’l i ho veuen com antinatural, això de passar a l’oposició. Recordeu l’oposició destructiva i visceral de CiU al tripartit a Catalunya. A Girona també passa i explica el capteniment d’aquesta aliança estranya del PSC i el PP a ordenances i pressupostos.\nCrec que es pot fer una política diferent i que la forma natural de governar és la diversitat, perquè la pluralitat és la base de la societat democràtica, ho és també a la nostra ciutat. Però cal cintura, generar complicitats, saber escoltar i generar consensos per a arribar a les decisions més apropiades. El clima després dels darrers plens, i em temo que el del proper dia 11 no ho millorarà, va en direcció contrària. Un enquistament del govern i un front del ressentiment per part del PSC i el PP. Crec que la CUP i ICV-EUiA podia haver trencat aquest clima de bloqueig, obrir les portes a les entitats, traslladar a la ciutadania al màxim de decisions. I això ho podíem fer sense donar un sí a CiU, solament usant amb intel·ligència les nostres cinc abstencions. Ho havíem començat a fer, però no ha estat possible continuar. Tot el meu respecte a la decisió democràtica de la CUP al decidir anar per un altre camí, cap retret. Sempre tindran la mà estesa, tot esperant que en el futur poguem teixir noves complicitats per a regenerar la vida democràtica de la nostra ciutat.\nEtiquetes de comentaris: governabilitat, pressupost\nA Girona, CiU és l’únic govern possible? Cal construir una alternativa\nLa moció de confiança que probablement es posi en marxa el proper dilluns 11 de març posarà en evidència la manca d’alternativa al govern de CiU. Cap dels partits de l’oposició pot generar una aliança coherent capaç de presentar un alcalde i un govern alternatiu.\nNo hi ha necessitat d’una alternativa al govern de CiU? Jo crec que sí, no solament perquè no comparteixo les línies mestres del seu programa de govern, que també, sinó perquè crec que cal anar més enllà del model de democràcia representativa del que han abusat i pervertit els partits majoritaris.\nCalia el 2011 una renovació del model liderat pel PSC, sense dubte, i ho puc afirmar amb coneixement de causa perquè vaig formar part dels darrers governs de coalició amb aquest partit. I com des de les esquerres vam ser incapaços de presentar una alternativa de regeneració, l’electorat apostà per CiU, però sense donar-li la majoria absoluta.\nNo crec que el PSC, tot i ser el partit majoritari de l’oposició, representi una alternativa, i la situació de bloqueig es deu en bona part al dol que no ha fet per la mort d’una època on ell liderava la ciutat. Fins que noves propostes, nova gent i noves pràctiques, si són possibles, no s’instal·lin en aquest partit l’invaliden com una proposta creïble.\nCrec fermament que la llavor de la renovació de les esquerres a la ciutat es troba en el mon associatiu, ric i plural, d’ell estan sorgint dones i homes, persones honestes que poden renovar les formes i els objectius de la política municipal. Conseqüents amb aquesta anàlisi hem intentat aprofundir el debat amb la CUP i empoderar el màxim a la Mesa d’Entitats i a altres associacions que hi formen part o no, per construir confiances i promoure alternatives.\nNo crec que cap partit per si sol, cap moviment aïllat, estigui en condicions d'aconseguir la necessària alternativa i per fer-la possible a les properes eleccions municipals, s’ha de començar des de ja. D’ací el nostre paper en ordenances i pressupostos, d’ací la nostra voluntat de diàleg amb respecte per la independència de cadascú. Però no n’hi ha prou en denunciar les desigualtats de la ciutat, el que cal es superar-les, transformar-les amb un futur i bon govern, plural i participatiu.\nEtiquetes de comentaris: front d'esquerres, governabilitat\nUn govern i una oposició inestable, es necessària a Girona una moció de confiança?\nL’alcalde declarava fa pocs dies que posaria en l’ordre del dia del Ple de març una Moció de confiança. L’argument era que si no s’aprovava definitivament el pressupost calia escurçar terminis per a fer possible aquesta aprovació si no es presentava i guanyava un candidat alternatiu.\nLa llei de règim local no permet les eleccions anticipades en un cas de manca de governabilitat i ofereix aquesta mesura excepcional si determinades circumstàncies impedeixen l’aprovació del pressupost. No crec que sigui la millor formula, però és la única, si no es vol la pròrroga del pressupost, per fer possible la governabilitat.\nUna mesura d’aquesta mena exemplifica un clar fracàs, en primer lloc del govern, que té la responsabilitat de cercar les aliances adients per a dirigir la ciutat, però també de l’oposició que no té excusa si no fa el possible perquè la ciutat funcioni.\nLes eleccions del 2011 varen significar una ruptura amb el passat, des del 1979 el PSC en solitari o en coalició havia dirigit l’Ajuntament de Girona. La conjuntura econòmica i política, el cansament de la ciutadania i el desig d’una alternança, va portar a un resultat amb el que el primer partit, el més votat, fou CiU. No tenia majoria absoluta, però era impossible una alternativa coherent que li impedís l’accés a l’alcaldia. Tenia una majoria si s’hi afegien els 7 diputats del PSC o els 3 del PP o el 3 de la CUP, però la suma dels tres no podia ser una alternativa coherent. Els dos regidors que vam treure ICV-EUiA ens permetia estar a l’oposició però no una alternativa de govern compartit: PSC, CUP i ICV-EUiA solament sumàvem 12, en el cas, no pas fàcil, que haguéssim pogut coincidir en un candidat a l’alcaldia.\nAl començar el mandat, CiU va arribar a un acord amb PSC i PP, després pel primer pressupost solament amb el PP, aquesta darrera aliança fou prou sòlida fins que el dret a decidit i la opció per la independència l’ha fet impossible.\nEn les ordenances 2013 tot semblava que hi hauria un pacte de nou amb el PSC, es va trencar minuts abans de començar el ple, i vam votar en contra nosaltres, el PSC i el PP, la CUP no ens havia dit que s’abstindria i va argumentar que ho feia per a facilitar la participació de les entitats. El meu grup va considerar que aquesta posició era assenyada i que valia la pena canviar el nostre vot per una abstenció per a fer possible una negociació amb les entitats. Així es va fer i amb modificacions importants es van aprovar definitivament les ordenances.\nContinuàrem aquest camí en els pressupostos i en abstenir-se inicialment la CUP i nosaltres, després d’importants canvis -el PP els valorava en més de tres milions- havíem de continuar negociant fins a l’aprovació definitiva. El canvi d’estratègia de la CUP de negociar sola i presentar una llista de màxims que el govern havia de respondre si o no, ens ha portat a un nou escenari que és el de la moció de confiança.\nEn tot moment hem respectat el dret a decidir el que vulgui la CUP, ni hem pressionat, ni ho farem mai, per conviccions. Donarem la nostra opinió, és clar, però respectem les decisions d’altre, com demanem de la mateixa manera que es respectin les nostres.\nNi les tres abstencions de la CUP ni les dues nostres per separat poden servir, malgrat tot pensem que negociant fins a l’últim moment hem de fer possible que les entitats de la ciutat i una millor democràcia participativa millori unes partides molt necessàries en un moment de crisi per a la ciutat. No ens quedarem de braços creuats fins a les properes eleccions en que pugui hipotèticament canviar el govern.\nEtiquetes de comentaris: govern municipal, governabilitat


Promoció 2006 | Promoció 2006\nCooperativa Més Món 2006\nCooperativa We Kids MM\nPublicat el 22 de juny de 2018 per promocio2006a\nEstimats nens i nenes!!\nHa arribat el dia. El dia d’acomiadar-nos. El dia del fins aviat… fins la propera. Perquè la vida dóna moltes voltes i estic convençuda que en uns anys em creuaré amb una infermera, un veterinari, un mestre del qual jo havia estat mestra… i n’estaré molt orgullosa perquè crec que podeu arribar molt lluny, tot és qüestió de creure-s’ho! ( i de treballar i esforçar-se, és clar).\nSou belluguets, inquiets, emocionals, participatius, diferents, iguals… i és que quina sort la nostra professió de poder ajudar en l’educació de petites grans persones com vosaltres!\nSou el futur i de vosaltres esperem el millor per crear una societat més democràtica, tolerant, respectuosa i empàtica.\nGràcies a tots i totes! Des de la meva “taula estrella”, passant pels “del ritme caribenyo”, per les “radio patio” i els “més bailongos” fins als “ja ho faré demà”.\nDe tots i cadascun de vosaltres m’emporto un moment, un record, un somriure… He après molt aquests dos anys i espero que vosaltres també hàgiu après quelcom de mi. Gràcies!\nBona sort i endavant, sempre endavant!\nAula de ciències 3r trimestre\nAquí teniu les fotos de l’aula de ciències!\nColònies a la Baronia de Rialb 2018\nPublicat el 5 de juny de 2018 per promocio2006a\nJa teniu aquí les esperades fotos de les colònies! Us deixem un tastet de totes les activitats que vam fer: pàdel surf, caiac, tir amb arc, cursa d’orientació i banana…\nHan estat tres dies genials on hem compartit molts bons moments i hem gaudit de molt bona companyia tots plegats!\nPublicat el 28 de maig de 2018 per promocio2006a\nLa Fundació “BARCELONA PID FOUNDATION” (Immunology & Infection) és una organització sense ànim de lucre constituïda l’any 2014 com una iniciativa d’un grup de professionals dedicats a l’atenció pediàtrica de les Immunodeficiències Primàries (IDP) i les seves complicacions infeccioses.\nEl programa “Les IDP a les escoles” té com a objectiu donar a conèixer aquestes malalties minoritàries cròniques a l’àmbit escolar, per conscienciar tota la comunitat educativa, a la vegada que es facilita que els nens i nenes puguin desenvolupar valors de cooperació i solidaritat realitzant accions que donin suport a la difusió de les IDP.\nEl programa ofereix l’oportunitat als alumnes de realitzar alguna acció de suport i /o solidaritat vers les persones afectades per aquesta malaltia crònica greu i realitzar un projecte grupal que aporti un aprenentatge vivencial partint d’una realitat concreta d’un company del grup classe o centre escolar.\nAquesta tarda han vingut a l’escola per realitzar quatre tallers amb els nens i les nenes de 6è i donar a conèixer la seva feina.\nAula de Ciències 2n Trimestre\nPublicat el 4 d'abril de 2018 per promocio2006a\nAquí tenim una mostra de tot el que hem treballat i ens hem divertit a l’aula de ciències durant el segon trimestre.\nPublicat el 3 d'abril de 2018 per promocio2006a\nDesprés d’uns dies de vacances, tornem amb les piles carregades!\nAquest matí, els de 6è hem fet i decorat les mones de Pasqua per tal de poder esmorzar amb els nostres fillols. Ha sigut una bonica forma de començar el trimestre!\nPublicat el 5 de març de 2018 per promocio2006a\nAvui hem anat al teatre Auditori per poder gaudir de l’espectacle “Zaquizamí”.\nVisita a l’institut Celestí Bellera\nPublicat el 2 de març de 2018 per promocio2006a\nAquesta tarda hem estat de visita a l’institut Celestí Bellera. Allà la directora ens ha fet una xerrada sobre els diferents aspectes de l’institut. Després ens hem dividit en tres grups, els mateixos que els de tallers matemàtics, i hem fet tres tallers, un era d’experiments i l’hem fet al laboratori, un altre era una petita visita a l’aula de tecno amb en Toni, el professor d’aquesta matèria, i l’últim era a la biblioteca i consistia en veure un article que ens havien dedicat on es mostraven les diferents sortides dels de 1r d’ESO.\nAquí teniu unes fotos dels experiments que ens han ensenyat:\nVoleu millorar la vostra ortografia?\nPublicat el 29 de gener de 2018 per promocio2006a\nAlumnes de 6è, si us preocupa que en els vostres textos apareguin moltes faltes d’ortografia, us oferim unes eines perquè pugueu practicar des de casa… És tan fàcil com entrar a la pàgina “Aventura’t amb l’ortografia” i podreu trobar un munt d’activitats per millorar aquesta.\nAula de Ciències 1r Trimestre\nPublicat el 19 de gener de 2018 per promocio2006a\nDurant el primer trimestre hem realitzat un munt d’experiments a l’aula de ciències. Aquí tenim una mostra de tot el que hem treballat i ens hem divertit.


Cerca totes les ofertes d'hotels a Rohrdorf Entrada:\nHotel Christl...Habitacions per nit per només 1 ComentarisHotel zur Post...Habitacions per nit per només112 EUR Més zones a Rohrdorf\nEssent una localització molt desitjada, Rohrdorf és el lloc on anar quan es va a Rohrdorf. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Rohrdorf té molt a oferir: llocs famosos, bons restaurants i una gama d'entreteniment emocionant. Assegurís de mirar a Agoda.com pels millors preus disponibles a Rohrdorf. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Rohrdorf insertant les seves dates de viatge a la pestanya de recerca.\nHotels destacats a Rohrdorf, Rohrdorf\nPer als viatgers què vulguin captar les imatges i els sons de Rohrdorf, Hotel Christl és...\nSi el que està buscant és per un hotel ben situat a Rohrdorf, no busqui més enllà de Hotel zur...\nTots els hotels de Rohrdorf\nHotels a Rohrdorf: Hotel Christl


Què és la selectivitat? – Còrtum\nLes proves d’accés a la universitat (PAU) o selectivitat són les primeres proves de caire autonòmic que permeten a estudiants, professors i universitats de saber quin és el seu nivell de coneixements de cadascuna de les matèries examinades o bé de conèixer si el model d’ensenyament dels instituts assoleix els paràmetres considerats bàsics per accedir a la universitat.\nLes notes que obtinguin els hi farà una mitjana ponderada amb les notes dels estudis cursats anteriorment que els hi permetrà de saber si poden accedir a la carrera o grau desitjat en funció de les seves preferències i de la nota de tall de cadascun dels graus universitaris.\nPerò com es calcula realment aquesta nota de tall?.\nEl sistema sembla ben senzill: cadascun dels graus universitaris de les diferents universitats té assignat un nombre de places màxim i mínim que han de cobrir; en funció de la demanda d’estudiants que volen cursar un grau en una universitat el sistema el que fa és ordenar les seves notes, ponderades, de més a menys fins a arribar a cobrir totes les places assignades, sent la nota del darrer estudiant matriculat la que marcarà la nota de tall mínima per al proper curs acadèmic.\nD’aquesta manera ens trobem amb grans disparitats en les notes de tall per accedir als mateixos estudis en funció de la demanda que tenen cadascuna de les universitats.\nLa manera com el nostre sistema educatiu selecciona els estudiants per a accedir a la universitat fa que en el cas dels estudiants que cursen batxillerat per a accedir a la universitat es passin gairebé tot el segon curs mirant cap a la selectivitat deixant de banda altres aspectes del món educatiu com podrien ser els debats dels continguts del curs entre estudiants i professors o la discussió d’alguna temàtica a classe, o la participació en la societat, a través de l’activitat esportiva, la participació en associacions…, prioritzant que els estudiants memoritzin continguts sense cap altre objectiu que bolcar-los en un full d’examen seguint uns criteris homogenis per tal de poder acomplir el seu somni d’accedir a la universitat, sense importar si realment aquests coneixements bàsics per al futur universitari i personal dels estudiants ha estat correctament adquirit.\nAixí el que s’aconsegueix és que els estudiants aprenguin que l’important no són els coneixements, el debat, l’intercanvi d’opinions, l’ajuda entre companys, el treball en equip… sinó reproduir el que ja està establert el més fidedignament possible demostrant la seva capacitat de resistència i de competitivitat, minvant així la seva capacitat d’innovació.\nVictor Pijoan Perdiguer\n2018 – Club Còrtum\nHi ha base social per a l’entesa, el que cal són líders valents


ESTIVILL ASSESSORS, és la marca comercial de ESTIVILL SERVEIS ADMINISTRATIUS, SL, amb CIF B43083179, inscrita en el Registre Mercantil de Tarragona. ESTIVILL ASSESSORS, actua com a titular, dinamitzador i gestor de continguts de la present Web.\nPer tant, la activitat comercial, publicitària, mercantil, administrativa o de contractació de bens i/o serveis, és responsabilitat de la societat esmentada, propietària d'aquest domini i que opera amb la marca ESTIVILL ASSESSORS, atenent per a qüestions comercials i administratives a la següent direcció:\nPlaça de la Llibertat, 17 Baixos 43201 REUS (Tarragona).\nLa utilització de la Web atribueix la condició de Usuaris i implica la acceptació plena i sense reserves de totes i cadascuna de les disposicions incloses en aquest Avís Legal en la versió publicada per ESTIVILL ASSESSORS en em mateix moment en que l'Usuari accedeix a la Web. En conseqüència, l'Usuari ha de llegit atentament el present Avís Legal en cadascuna de les ocasions que en que proposi utilitzar la Web, ja que pot patir modificacions.\nESTIVILL ASSESSORS no es fa responsable de les Webs no pròpies a les que es pot accedir mitjançant vincles "links" o de qualsevol contingut posat a disposició per tercers.\nQualsevol ús d'un vincle o accés a una Web no pròpia és realitzar per voluntat i risc exclusiu de l'Usuari i ESTIVILL ASSESSORS no recomana ni garantitza cap informació recollida a través d'un vincle aliè a la Web de ESTIVILL ASSESSORS ni es responsabilitat de cap pèrdua, reclamació o perjudici derivat de l'ús o mal ús d'un vincle, o de la informació obtinguda a través d'ell, incloent altres vincles o webs, de la interrupció en el servei o en l'accés o de l'intent d'utilitzar o fer un mal ús d'un vincle, tant al connectar a la Web de ESTIVILL ASSESSORS com al accedir a la informació d'altres webs des de la Web de ESTIVILL ASSESSORS.\nEn questa Web es poden estar utilitzant cookies en algunes pàgines. La finalitat d'aquestes cookies és millorar el servei que ofereixen als seus clients i als nostres visitants.\nLes cookies son petits fitxers de dades que es generen en l'ordinador de l'Usuari i que permeten obtenir la següent informació:\n* Data i hora de la última vegada que l'Usuari va visitar la Web.\nLa informació i serveis inclosos o disponibles a través de les pàgines Web poden incloure incorreccions o errors tipogràfics. De forma periòdica, s'incorporen canvis a la informació continguda. ESTIVILL ASSESSORS pot introduir en qualsevol moment millores i/o canvis en els serveis o continguts.\nESTIVILL ASSESSORS ha obtingut la informació i els materials inclosos en la Web de fonts considerades com a fiables, però, si bé s'ha pres les mesures corresponents per assegurar que la informació continguda sigui correcta, no garantitza que sigui exacta i actualitzada.\nTambé s'adverteix que els continguts d'aquesta Web, tenen una finalitat informativa en quan a la qualitat, situació i serveis de la nostra Organització.\nINFORMACIÓ SOBRE LA EXEMPCIÓ DE TOTA LA RESPONSABILITAT DERIVADA D'UNA ERRADA TÈCNICA I DE CONTINGUT\nESTIVILL ASSESSORS declina qualsevol responsabilitat en cas de que existeixin interrupcions o un mal funcionament dels serveis o continguts oferts a Internet, qualsevol que sigui la causa. Així mateix, ESTIVILL ASSESSORS no es fa responsable per caigudes de la xarxa, pèrdues de negoci a conseqüència d'aquestes caigudes, suspensions temporals del fluït elèctric o qualsevol altre tipus. ESTIVILL ASSESSORS no declara ni garantitza que els serveis o continguts no siguin interromputs o que estiguin lliures d'errors, que els defectes siguin corregits, o que el servei o el servidor que el posa a disposició estigui lliure de virus o altres components nocius, sens perjudici de que ESTIVILL ASSESSORS realitza els màxims esforços per tal d'evitar aquests tipus d'incidents. En as de que l'Usuari prengui determinades decisions o realitzi accions en base a la informació incloses en qualsevol de les websites, es recomana la comprovació de la informació rebuda per altres fonts.\nEls continguts prestats per ESTIVILL ASSESSORS així com els continguts incloses en la xarxa a través de les seves pàgines Web, constitueix una obra en el sentit de la legislació sobre propietat intel·lectual per la qual cosa es troben protegits per les lleis i convenis internacionals aplicables en la matèria.\nQueda prohibit qualsevol forma de reproducció, distribució, comunicació pública, transformació, posta a disposició i, en general, qualsevol altre acte d'explotació pública referit tant a les pàgines Web com als seus continguts i informació, sense el exprés i previ consentiment i per escrit de ESTIVILL ASSESSORS.\nEn conseqüència, tots els continguts que es mostrin en les diferents webssites i en especial, dissenys, textos, gràfics, logos, icones, botons, software, noms comercials, marques, dibuixos industrials o qualsevol altre signe susceptible de utilització industrial i comercial estan subjectes a drets de propietat intel·lectual i industrial de ESTIVILL ASSESSORS o de tercers titulars dels mateixos que han autoritzat degudament la seva inclusió en les diferents websites.\nEls continguts, imatges, formes, opinions, índexs i demés expressions formals que formin part de les pàgines Web, així com el software necessari pel funcionament i visualització de les mateixes, constitueix així mateix una obra en el sentit del Dret d'Autor i queden, per tant, protegides per les convencions internacionals i legislacions nacionals en matèria de Propietat Intel·lectual que resulten aplicables. L'incompliment del senyalat, implica la comissió de greus actes il·lícits i la seva sanció per la legislació civil i penal.\nQueda prohibit tot acte en virtut del qual els Usuaris dels serveis o continguts puguin explotar o servir comercialment, directa o indirectament, en la seva totalitat o parcialment, de qualsevol dels continguts, imatges, formes, índexs i demés expressions formals que formin part de les pàgines Web sense permís previ i per escrit de ESTIVILL ASSESSORS.\nEn concret, i sense caràcter exhaustiu, queden prohibits els actes de reproducció, distribució, exhibició, transmissió, retransmissió, emissió en qualsevol forma, emmagatzemament en suports físics o lògics (per exemple, disquets o disc dur d'ordinadors), digitalització o posta a disposició des de bases de dades diferents de per pertanyents a la autoritzades per ESTIVILL ASSESSORS, així com la seva traducció, adaptació, o qualsevol altre transformació d'aquestes opinions, imatges, formes, vincles, i demés expressions formals que es posin a disposició dels Usuaris a través dels serveis o continguts, tenint en compte que aquests actes estan sotmesos a la legislació aplicable en matèria de Propietat Intel·lectual, industrial o de protecció de la imatge.\nESTIVILL ASSESSORS és lliure de limitar l'accés a les pàgines Web, i als productes i/o serveis en aquesta oferts, així com la consegüent publicació de les opinions, observacions, imatges o comentaris que els Usuaris puguin fer-li arribar a través del correu electrònic.\nESTIVILL ASSESSORS en aquest sentit, podrà establir, si ho considera oportú, sens perjudici de única i exclusiva responsabilitat dels Usuaris, els filtres necessaris a fi d'evitar que a través de les seves pàgines Web es puguin incloure a la xarxa continguts u opinions, considerades com a racistes, xenòfobes, discriminatòries, pornogràfiques, difamatòries que, de qualsevol mode, fomentin la violència o la disseminació de continguts clarament il·lícits o nocius.\nAquells Usuaris que enviïn a les pàgines Web de ESTIVILL ASSESSORS, al seu departament de suggerències, observacions, opinions o comentaris per mitjà del servei de correu electrònic, menys en els casos que expressin de manera certa el contrari, en els casos en els que per la naturalesa dels serveis o continguts això sigui possible, s'entén que autoritzen a ESTIVILL ASSESSORS per la reproducció, distribució, exhibició, transmissió, retransmissió, emissió en qualsevol format, emmagatzemament en suports físics o lògics (per exemple, disquets o disc dur de ordinadors),digitalització, posta a disposició des de bases de dades pertanyents a ESTIVILL ASSESSORS, traducció, adaptació, o qualsevol altre transformació de tals observacions, opinions o comentaris, per tot el temps de protecció de dret d'autor que estigui previst legalment.\nAixí mateix, s'entén que aquesta autorització es fa a títol gratuït, i que pel sol fet d'enviar per correu electrònic tals observacions, opinions o comentaris, els Usuaris declinen qualsevol pretensió remuneratòria per part de ESTIVILL ASSESSORS.\nD'acord amb els senyalat en el paràgraf anterior, ESTIVILL ASSESSORS queda autoritzada igualment per procedir a la modificació o alteració de tals observacions, opinions o comentaris, a fi d'adaptar-los a les necessitats de format editorial de les pàgines Web, sense que per això pugui entendres que existeix en absolut qualsevol tipus de lesió de qualsevol de les facultats morals de dret d'autor que els Usuaris puguin ostentar sobre aquelles.\nQueden prohibits qualsevol dels recursos tècnics, lògics o tecnològics en virtut dels quals un tercer pot beneficiar-se, directa o indirectament, amb o sense ànim de lucre, de tots i cadascun dels continguts, formes, índexs i demés expressions formals que formin part de les pàgines Web, o de l'esforç dut a terme per ESTIVILL ASSESSORS pel seu funcionament.\nEn cas concret, queda prohibit tot link, hyperlink, framing o vincle similar que pugui establir-se en direcció a les pàgines Web de ESTIVILL ASSESSORS sense el consentiment previ, exprés i per escrit de ESTIVILL ASSESSORS. Qualsevol transgressió del previst en aquest punt, serà considerat com a lesió dels legítims drets de Propietat Intel·lectual de ESTIVILL ASSESSORS sobre les pàgines Web i tots els continguts de les mateixes.\nESTIVILL ASSESSORS no assumirà responsabilitat alguna enfront conseqüències derivades de les conductes i actuacions abans esmentades, de la mateixa manera que no assumirà responsabilitat alguna pels continguts, serveis, productes, etc. de tercers als que es pugui accedir directament o a través de banners, enllaços, links, hyperlinks, framing o vincles similars des de els websites de ESTIVILL ASSESSORS.


El nom de Leo augmenta un 4.000% des que Messi juga al Barça | Catalunya | EL PAÍS Catalunya\nEl nom de Leo augmenta un 4.000% des que Messi juga al Barça\nLes inscripcions d'aquest nom es van disparar quan l'argentí va rebre el premi de millor jugador del món de la FIFA i la Pilota d'Or\nBarcelona 19 OCT 2015 - 23:53\tCEST\nMessi amb el seu fill Thiago. CORDON PRESS\nAlguns pares tenen el costum de posar el nom d’algun famós que admiren al seu fill o filla acabat de néixer. I com que a ningú se li escapa la passió que aixeca el Barça, i en concret, la seva gran estrella, Leo Messi, no és estrany veure com el seu nom cada cop és més habitual entre els nadons catalans. En la darrera dècada, les inscripcions amb aquest apel·latiu han crescut un 4.000%.\nAbans del 2004, data en què Messi va començar a jugar partits oficials amb el primer equip del Barça, només una desena de nadons rebien el nom de Leo. A partir del 2006, les inscripcions amb aquest nom comencen a augmentar notablement fins arribar a poc més d’un centenar el 2009, segons es pot extreure de les dades publicades per l’Idescat.\nEl punt d’inflexió es produeix en aquesta època i de 136 Leos nous a Catalunya el 2010, gairebé es dobla durant l’any següent i es passa a 235. Això s’explica segurament pel fet que el 2009 la Pulga va rebre el premi de millor jugador del món de la FIFA i la Pilota d’Or. Des de llavors, ningú dubta a pensar en Messi quan es parla del millor jugador del món.\nMessi ha continuat col·leccionant títols i èxits, paral·lelament al nombre de nadons que són homònims seus. L’any passat van ser exactament 422 nadons i el nom de Leo es va erigir en la posició 23 de la llista. No obstant, encara queda lluny dels noms favorits pels pares, que són Marc, Àlex o Pol.\nMarc i Martina, els noms més posats a Catalunya


MÀQUINES I MECANISMES – CEFIRE – Específic d'Àmbit Científic, Tecnològic i Matemàtic\nUs deixem alguns exemples de màquines i mecanismes que ens envolten.\nEt reptem a esbrinar en esta sopa de lletres el nom de 10 màquines i mecanismes. Les imatges anteriors, contenen els mecanismes, t’ajudaran a esbrinar-los.\nPer a acabar, pots fer una captura de pantalla, agafant el temps que has necessitat per a resoldre la sopa de lletres i la pots compartir per les xarxes socials amb les etiquetes #alasopamecanismes i #ReptesCEFIRE recorda d’anomenar al @CEFIREambitCTEM.\nAnima’t a participar i compartir!\nBaixa’t l’arxiu en pdf\n_D_MÀQUINES I MECANISMES


La cursa del RACC aplega 2.000 participants – Vallès Visió\nLa cursa del RACC aplega 2.000 participants\n16 de Desembre de 2018 18 de Desembre de 2018\nA les 10 del matí, s’ha donat el tret de sortida a la cursa de 10 km que organitza el RACC al Circuit de Barcelona-Catalunya. Cinc minuts abans, començava la dels 5 km. Enguany, prop de 2.000 participants han corregut per l’asfalt del circuit.\nMohamed El Ghazouany debutava aquest any a la cursa del RACC, i no ho ha pogut fer d’una forma millor. Ha creuat la meta en 30′ 35″ sense tenir pràcticament rival que el seguís. Elisa Melilli l’ha creuat en 37′ 30″, un molt bon temps per ella, que enguany s’estrenava en els 10 km.\nA la distància curta, el primer a creuar la meta ha estat Marc Rodríguez en 16′ 26″, seguit de ben a prop pel segon i tercer classificat. En femení, el millor registre l’ha signat Maria Fontanals, que ha completat la cursa en 21′ 19″ i es treia l’espineta de pujar a podi que li havia quedat l’any passat.\nUn any més, el RACC ha col·laborat amb l’acció solidària de La Marató de TV3 destinant 1 € de cada inscripció. La Marató d’enguany està destinada a la investigació del càncer.


Rutes a peu de petit desnivell prop de Girona: 32. Les deveses de Cervià de Ter\n32. Les deveses de Cervià de Ter\nEs tracta d'un circuit curt i totalment planer, que recorre en la seva major part les deveses properes al Ter. El començament i el final de la ruta és al nucli urbà de Cervià, fet que ens permet visitar el Monestir romànic de Santa Maria.\nTemps: 1 hora i cinc minuts\nLa ruta es por seguir també per Wikiloc.\nCap al quilòmetre 3,5 de la carretera Gi-633 que travessa Cervià de Ter, trenquem a l'esquerra, pel carrer de l'Eixart o bé pel Camí de les Escoles. En la cruïlla d'quests dos carrers hi trobarem una enorme alzina. Aquí podrem aparcar el vehicle.\nAlzina monumental 42m.\nSeguim el Camí de les Escoles cap a la carretera i la travessem.\nCruïlla carretera 38m 2'\nSeguim ara el camí de la Rajoleria, asfaltat durant una estona, fins que esdevé una pista ampla de terra. La continuem sense cap desviament, fins trobar-ne una altra que procedeix de la carretera, ja molt propera.\nCruïlla 33m 18' 20'\nAra, el camí entra de ple en les deveses, molt frondoses i amb arbres ben alts.\nQuan arribem a una cruïlla, girem a la dreta.\nCruïlla 35m 6' 26'\nContinuem pel mig del bosc. Al cap d'uns minuts travessem un canal per un petit pont i, poc després, trobem un panell informatiu de la ruta del Ter.\nPanell 35m 11' 37'\nA partir d'aquí, el camí s'aparta del Ter, enfilant en direcció al nucli de Cervià. Anem seguint un petit canal d'obra, que ens acompanya a la nostra esquerra fins gairebé l'entrada a Cervià. Arribem a la carretera i la travessem.\nCarretera 38m 22' 59'\nEl carrer Priorat, continuació del nostre camí, ens porta en dos minuts al Monestir de Santa Maria. El claustre és obert i, al pis de dalt, hi ha les dependències municipals. A la Secretaria es pot demanar la clau de l'església per poder visitar-la. És petita, però equilibrada de proporcions, i conserva restes de pintura mural al transepte, als capitells d'alguns pilars i a les finestres de l'àbsis principal.\nExterior Monestir 42m 2' 1h 1'\nPodem fer la volta al Monestir per veure l'exterior dels àbsis i seguir pel carrer del Monestir cap al de Torroella. Si aquí agafem cap a l'esquerra, arribarem molt aviat a l'alçada de l'alzina centenària, on tenim aparcat el cotxe.\nAlzina 42m 4' 1h 5'\nPublicat per Luis a 12:48\nEtiquetes de comentaris: Altres rutes, Cervià de Ter, ruta del Ter


Galetes de lli i cacau - Receptes saludables - Molsa\nAquestes galetes amb fetes amb Vita Seeds de lli molt amb blat sarraí, ametlles, coco i nibs de cacau BIO es convertiran en uns dels teus esmorzars o berenars favorits! T’animes a provar-les? Són molt fàcils de fer! ❤\n3 cullerades de Vita Seeds de lli molt amb blat sarraí, ametlles, coco i nibs de cacau\n8 cullerades d’aigua\n200g farina d’ametlla blanca\nPrimer posa en un vol 3 cullerades de Vita Seeds d’El Granero Integral i 8 cullerades d’aigua i mescla-ho bé i deixa-ho resposar durant 10 minuts.\nMentrestant, en un altre bol, afegeix la farina d’ametlla, el sucre de coco, la llevadura i el cacau. Barreja-ho bé.\nAfegeix els ingredients molls (Vita Seeds i aigua) al bol dels ingredients secs i barreja bé fins a aconseguir una massa.\nFes forma de galetes i posa-les en una bandeja amb paper de forn.\nForneja durant 10 minuts a 150º\n← Trio superstar: llavors de lli, xia i cànem. Beneficis de les llavors\nTot el que has de saber sobre el kombutxa →


Agosts que tenen gust de Gràcia : Passeig de Gràcia\nInici: 15 Agost\nFinal: 21 Agost\nAgosts que tenen gust de Gràcia\nAquest any la festa major de Gràcia arriba com un corrent d'aire fresc i ple de color enmig d'un desert que cada vegada ofega més.\nCategoria: Barcelona | 13 agost, 2012\nDeixem els primers dies d’agost enrere i els barcelonins ens preparem per a una cita que cada any tenim marcada en el calendari: la festa major de Gràcia. Protagonitzada pels seus veïns, les festes de Gràcia, unes de les més populars de la ciutat, obren les portes de “la Vila” a tot aquell que vulgui conèixer el barri i gaudir de grans moments.\nLes festes donaran el tret de sortida el 15 d’agost i finalitzaran el 21. Un total de 7 dies que ompliran les seves hores de música, espectacles populars, tallers, exposicions, concursos o activitats esportives, entre moltes altres. Doneu una ullada a l’agenda!\nCom cada any, us recomanem que abans de res us doneu un tranquil passeig pels 18 carrers que estaran acuradament engalanats. Una tradició que fa que els veïns de Gràcia omplin de fantasia i il·lusió els seus carrers amb treballs i dissenys totalment artesanals. Un món nou que s’obrirà al nostre pas i que ens transportarà a temàtiques tan variades com el circ, el llunyà oest, la nit i el dia o fins i tot la passarel·la Gaudí.\nI com no podia ser d’altra manera Internet tampoc faltarà a la festa major. En aquest cas, l’organització de les festes ens anima a explicar en 140 caràcters (Twitter) tot el que ens vingui de gust acompanyat això sí, del hashtag #FMGracia. També podreu assabentar-vos de tot seguint el perfil @festagracia o descargánt-vos l’aplicació de les festes aquí. Veureu el programa i els actes que s’estan portant a terme en cada carrer i en cada moment. Per a no perdre ni un detall!\nSigui com sigui, oblidem-nos uns dies de les males notícies. No encenguem els televisors, no llegim els diaris… simplement sortim al carrer i gaudim. Bona festa major a tots i a totes!\nBrowse: Home / Barcelona / Agosts que tenen gust de Gràcia


| El niño filósofo y el arte1000 grues\nSADAKO ALS MITJANS, SADAKO PORTES ENFORA\nFelicitem a en Jordi Nomen per la publicació del seu llibre “El niño filósofo y el arte”. Una eina útil per desenvolupar el pensament creatiu i la sensibilitat estètica en els nens.\nEl nen filòsof i l’art és la segona entrega de la proposta pedagògica del Jordi Nomen. En ella traça els ponts entre la filosofia i l’art per promoure el desenvolupament del pensament creatiu i la sensibilitat estètica en la infància.\nEl llibre es divideix en dues parts. A la primera, destinada a famílies i educadors, s’estableixen les bases de relació entre l’art i la filosofia i es defensa la necessitat que els nens s’apropin a l’art i reflexionin sobre ell. A la segona part, més pràctica, es planteja la simbiosi entre 12 filòsofs i dotze artistes per contestar una pregunta filosòfica. Nomen convida a filòsofs com Aristòtil, Beauvoir, Huxley, Ortega i Gasset, Bauman o Zizek a dialogar amb artistes tan diferents com Tschaikovsky, Banksy, Milov, Magritte o els germans Grimm. En cada cas es proposen activitats basades en recursos plàstics, musicals, literaris i fotogràfics per desenvolupar el pensament creatiu amb nens i nenes d’entre 8 i 12 anys.\n← Let’s clean up Europe a @escolasadako\nSopar exalumnes – 50è aniversari →


Ciutat de les Lletres | Els delinqüents per sentiment de solitud\n28 maig Els delinqüents per sentiment de solitud\nPublicat a les 22:41h a Articles\tper\tCiutat de les Lletres\nAl Japó augmenta el nombre de gent gran que comet delictes perquè vol anar a la presó. Allà se senten acompanyats, se’ls tracta bé, i el confinament resulta preferible a l’extrema soledat que pateixen. Freud va escriure un assaig titulat “Els delinqüents per sentiment de culpabilitat”, referit a aquells subjectes que cometen delictes per tal que la sanció legal atenuï el sentiment inconscient de culpa. Ara podríem afegir-hi una varietat: els delinqüents per sentiment de solitud. Al Japó són fonamentalment dones les que roben un sandvitx per rebre un càstig d’un any de presó. Un any on tenir companyia assegurada, i l’escolta dels guardians que -segons el testimoni d’algunes convictes- són amables i pacients. Un cop recobrada la llibertat, l’estada pot renovar-se amb el robatori d’un segon sandvitx, la qual cosa dóna accés a cinc anys més (la reincidència és severament penada al Japó). Tot plegat sis anys menys solitaris. És curiós. A moltes parts de món el confinament resulta insuportable per a tanta gent, mentre que al Japó hi ha persones que ho anhelen de manera extrema. També hi ha en aquest país els “delinqüents per sentiment de pensió insuficient”, la qual cosa és més que un sentiment. A la presó s’hi pot fins i tot estalviar diners, com diu Toshio Takata, un vellet que va amenaçar en un parc una dona amb un ganivet. No tenia cap intenció de fer-li mal, només d’espantar prou com perquè truqués la policia. Vuit anys de reclusió li van garantir sostre, menjar, i una mica de diners a la butxaca quan en va sortir. Per Toshio, el negoci no va ser pas tan dolent.\nErich Fromm va saber molt bé que la llibertat fa por. Fa por també als manifestants armats que als EUA reclamen la fi del confinament. Creuen que reclamen la llibertat, i no se n’adonen que en nom de la llibertat el que veritablement persegueixen és morir-se. Els éssers humans no suporten gaire ni la vida ni la llibertat. Per a una gran majoria, la vida i les seves incerteses és una cosa que prefereixen evitar com sigui, i la llibertat una càrrega molt pesada com per portar-la a les espatlles. Per això, gent com Bolsonaro, Trump i d’altres poden ser líders adorats per les masses, perquè les menen cap a la mort i l’esclavitud. La diferència entre un neuròtic i un pervers és que el primer té més probabilitats d’anar a la presó. El segon sempre se les enginya per evadir-la. D’això en tenim exemples a dojo a tot arreu. Hi ha polítics neuròtics i polítics perversos. Els primers ho fan tot malament per ser castigats, fins i tot en les urnes. Tot just gaudeixen una miqueta. Els segons, en canvi, gaudeixen tot el que els dóna la gana. No paguen condemna ni perden res. És l’habilitat del pervers. I quan algun miracle judicial els fa passar per l’adreçador tenen amics que els aconsegueixen els millors llocs, fins i tot estant confinats. Amb el seu “Robinson Crusoe”, Daniel Defoe (que per cert va escriure també una obra menys coneguda, “Diari de l’any de la plaga”, sobre una pesta a Amsterdam el 1664) ens ha deixat tota una reflexió sobre l’aïllament com a estímul per a la regeneració moral i la reinvenció de la vida. Un missatge que en aquests temps veiem sorgir com flors d’esperança, ramells de bons desitjos sobre el veritable valor de la vida. Defoe considerava l’ésser humà “la més miserable de les criatures” per haver-se condemnat a ell mateix perseguint miratges buits. Robinson va convertir la necessitat en musa inspiradora i va reconstruir a la seva illa una existència basada en el penediment. Va trobar or i gran va ser la seva sorpresa quan es va adonar que no pagava la pena extreure’l de la terra. Defoe va ser un dels grans moralistes de la història de la literatura. Va pagar presó per les seves idees polítiques i va acabar els seus dies tancat i ocult dels seus creditors. Ara, fuetejats per aquesta tempesta que molts van veure venir, però que ningú no va voler acceptar, hem naufragat. La nau se n’ha anat en orris i hi ha qui pensa que ressorgirem millors i més bons. Que, com Robinson, anem a conrear les nostres verdures i tornar a l’estat de naturalesa de què parlava Rousseau. Un món sense avions, sense bancs i sense desigualtats.\nUn grup d’ecologistes francesos li envien un vídeo a Macron proposant-li que desapareguin els avions i que recuperem el veler com a mitjà de transport. A la meva edat se’m faria una mica llarg anar de Madrid a Buenos Aires en veler. Però per somiar, que no falti …\nGUSTAVO DESSAL és psicoanalista, membre de l’Escola Lacaniana de Psicoanàlisi a Madrid i membre de l’Associació Mundial de Psicoanàlisi (AMP). És autor de nombrosos llibres d’assaig i de novel·les, d’entre les quals destaquem El caso Anne.


Aquest dilluns dia 20 de maig el centre romandrà tancat.\nL'alumnat de 3r d'ESO, en el marc de la tasca globalitzada de l'àmbit cientificotecnològic, han assistit al I Congrès sobre medicina organitzat entre l'institut i l'hospital Els Camils. Feu clic per veure la notícia a Canal Blau.\nEn grups de 10, els nois i noies han explicat a un/a metge/metgessa el cas que han treballat d'una malaltia concreta, i ell/a els ha corroborat si ho han fet bé, els ha contestat dubtes i els ha orientat sobre la possibilitat d'estudiar l'especialitat en qüestió. Ha estat una GRAN experiència. MOLTES GRÀCIES a l'hospital per mostrar aquest interès didàctic i de futur!\nper SUSANNA SOLER SABANÉS PROF AL - Sunday, 12 May 2019, 22:18\nper PAULA DE LA CRUZ RANILLA *PROF AO - Tuesday, 14 May 2019, 09:19\nper XavierMiquel Escobar Moya *EST ESO1 - Friday, 17 May 2019, 11:51\nper Iker Serrano Tomas *EST ESO3 - Thursday, 16 May 2019, 13:58\nper Alexia Ygoa de Carvalho *EST ESO1 - Friday, 17 May 2019, 11:32\nper Hector Lopez Sanchez *EST ESO1 - Friday, 17 May 2019, 11:32\nper Lucas Castilla Gallo *EST ESO1 - Friday, 17 May 2019, 11:33\nper Izan Madera Galindo *EST ESO1 - Friday, 17 May 2019, 11:33\nper Aina Gil Anglada *EST ESO1 - Friday, 17 May 2019, 11:35\nper Elsa Torres Puigpinos *EST ESO1 - Friday, 17 May 2019, 11:37\nper Biel Marti Lopez *EST ESO1 - Friday, 17 May 2019, 11:39\nper Elsa Torres Puigpinos *EST ESO1 - Friday, 17 May 2019, 11:40\nper Miriam Blay Fernandez *EST ESO1 - Friday, 17 May 2019, 11:44\nper Natalia Kowalczyk *EST ESO1 - Friday, 17 May 2019, 11:48\nper Nil Lafalce Sempere *EST ESO1 - Friday, 17 May 2019, 11:57\nper Ariadna Sans Descarrega *EST ESO1 - Friday, 17 May 2019, 11:58\nper Aleix Domenech Corbella *EST ESO1 - Friday, 17 May 2019, 11:58\nper Paula Guinovart Font *EST ESO1 - Friday, 17 May 2019, 11:58\nper Jonathan Justicia Bell-Lloch *EST ESO1 - Friday, 17 May 2019, 11:59\nper Paula Guinovart Font *EST ESO1 - Friday, 17 May 2019, 12:03\nper Aitana Monreal Palazón *EST ESO1 - Friday, 17 May 2019, 12:01\nper Helga Huete Oliver *EST ESO1 - Friday, 17 May 2019, 12:01\nper Sofia el Aajjaoui *EST ESO1 - Friday, 17 May 2019, 12:02\nper Jessica Gaztañaga Baggen *EST ESO1 - Friday, 17 May 2019, 12:03\nper Ada Ortet Canet *EST ESO1 - Friday, 17 May 2019, 12:05\nper Marta Roche Rosa *EST ESO1 - Sunday, 19 May 2019, 16:29\nper Marta Troya Pino *EST ESO4 - Friday, 17 May 2019, 11:41\nEls de 3r ens anem de Congrès als Camils!\nper ANA GRIS *PROF ACT - Tuesday, 14 May 2019, 11:27\nAquesta setmana, a l'INS Montgròs Report...\nper LAURA JACAS DÍAZ *PROF AL - Thursday, 9 May 2019, 13:05\n- L'alumnat de tercer d'ESO, a Raonament crític, han fet un debat sobre el maltractament animals. Un dels temes que es van discutir és el de si la tauromàtica era una font de plaer o de tortura. La Carla Àlvarez ha escrit un emotiu i colpidor relat des del punt de vista d'un brau abans d'entrar a la plaça i que ha titulat, "Una batalla perduda".\n- La setmana passada es va estrenar "Avengers: Endgame". Si encara no saps si l'aniràs a veure, nosaltres et donem cinc motius de pes per fer-ho. Alerta! Aquest article no conté cap mena d'spoiler!\n- També us podem una nova recomanació literària. Aquesta vegada El día que dejo de nevar en Alaska d'Alice Kellen.\n- I, per acabar, ens hem preguntat què llegien els profes quan eren adolescents!\nRecordeu que podeu estar informats de totes les novetats del centre a través del nostre Instagram: @montgros_report\nConvocatòria ajuts menjador escolar i transport escolar\nper MARIA AMPARO TALENS UBEDA *PROF ACT - Thursday, 9 May 2019, 10:30\nUn any més, des del Consell Comarcal del Garraf s'obre convocatòria per demanar:\nEl període per demanar-los és del 6 al 17 de maig (ambdós inclosos), dins de l'horari de dilluns a divendres de 9h a 14h i els dijous també s'atendrà a les tardes de 16h a 18.30h.\nTotes les persones interessades trobaran la sol.licitud així com tota la informació complementària al web del Consell Comarcal del Garraf : Ajuts menjador i transport.\nExàmens del Goethe Institut\nper Rosa Colom PROF AL - Tuesday, 7 May 2019, 16:27\nDesitgem molta sort a les alumnes de 4t d'ESO que avui s'han presentat als exàmens d'alemany del Goethe Institut. Després dels nervis d'una intensa jornada, tornem cap a casa amb la satisfacció de participar en aquesta experiència. Ara toca descansar!\nper LAURA JACAS DÍAZ *PROF AL - Friday, 3 May 2019, 11:23\nAquesta setmana, parlem de la representació de l'institut a l'onzè Simposi de Treballs de recerca que es celebrar la setmana passada. En Bernat i en Francesc van tenir l'oportunitat de parlar dels seus treballs i donar consells de tota mena als alumnes de primer de Batxillerat.\nTambé, i per acabar, us volem presentar un dels textos més emotius que hem publicat fins ara. "Adeu, amiga meva" fa reflexionar sobre la necessitat de sentir-nos compresos quan perdrem un dels nostres millors amics. En aquest cas, un animal de companyia.\nRecordeu que podeu seguir-nos a @montgros_report.\nper MONTSE GUELL *PROF ACT - Thursday, 2 May 2019, 21:01


Three-Bedroom Holiday home in Henne 10 Henne Dinamarca - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Henne, Three-Bedroom Holiday home in Henne 10 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Three-Bedroom Holiday home in Henne 10, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, Zones públiques amb Wi-Fi, aparcament de cotxes són només algunes de les comoditats que fan que Three-Bedroom Holiday home in Henne 10 sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Three-Bedroom Holiday home in Henne 10 és la vostra destinació si buscau allotjament de qualitat a Henne.


Nous enfrontaments violents entre manifestants i Mossos a Girona\nSegona nit consecutiva amb aldarulls per les protestes contra l'empresonament de Pablo Hasel\nper Júlia Navarro 17/02/2021 21:40h\nSegona nit d'aldarulls a Girona per l'empresonament de Pablo Hasel | ACN\nNova nit calenta a Girona. Aquest dimecres s'han registrat nous incidents en la segona jornada de protestes contra l'empresonament del cantant de rap Pablo Hasel. Després que ahir manifestants i policia s'intercanviessin pedres i bales de foam, avui s'ha repetit la història i els carrers gironins han tornat a ser l'escenari de diversos aldarulls.\nIgual que ahir, la concentració de suport a Hasel ha començat a la plaça 1 d'Octubre, i d'allà s'ha mogut cap a la subdelegació del govern, als jutjats i ha tornat de nou al punt inicial. Després de detectar-se els primers llançaments d'objectes cap al cordó policial, els Mossos han avisat d'una actuació policial imminent i han entrat a la plaça amb les furgonetes per dispersar els manifestants.\nLa zona de la subdelegació del govern espanyol a Girona és la que ha registrat els principals incidents, amb llançament d'ampolles de vida i pirotècnia. Tanmateix, s'han cremat diverses papereres a la plaça Mercadal i s'han muntat barricades en carrers adjacents. A més, els manifestants han desmuntat una bastida d'una obra per tallar el carrer Santa Clara i per fer llançaments contra els Mossos d'Esquadra, que els han perseguit pels carrers del Barri Vell disparant trets de foam. També s'ha format barricades amb contenidors de vidre al Pont de Pedra, on s'han llançat més ampolles contra els agents.\nSegona nit d'aldarulls\nAquesta és la segona nit consecutiva amb aldarulls a Girona, però també a altres poblacions com Barcelona, Lleida o Madrid. A la capital de l'estat també s'han registrat incidents entre manifestants i agents de policia, en la concentració de suport a Pablo Hasel que s'ha celebrat a la Puerta del Sol. Milers de persones s'han concentrat a la cèntrica plaça madrilenya per protestar contra l'empresonament del raper lleidatà i, quan s'ha intentat trencar el cordó policial, la Policia Nacional ha respost carregant contra aquests.\nA Barcelona també s'ha viscut una nova manifestació de suport a Pablo Hasel i, com va passar en la d'ahir, la protesta ha acabat amb disturbis. Com en el cas de Girona, els manifestants han llançat objectes contundents contra els agents antidisturbis i els Mossos d'Esquadra han respost utilitzant bales de foam. Unes bales de foam que tornen a estar al centre de la polèmica, després que una manifestant perdés un ull ahir en les càrregues policials.\nSis persones detingudes pels aldarulls a Catalunya\nAlmenys sis persones han estat detingudes en la segona nit de protestes a diverses poblacions de Catalunya per l'empresonament de Pablo Hasel. Tres d'aquestes detencions s'han produït a Lleida, a qui els Mossos acusen de desordres públics. A Tarragona s'han detingut dues persones més, una per atemptat contra els agents de l'autoritat i l'altra per resistència i desobediència. Finalment, l'última detenció ha tingut lloc a Barcelona, a la zona de rambla Catalunya amb plaça Catalunya, per atemptat contra els agents de l'autoritat, concretament per llançar objectes a la línia policial.\nManifestació en recolzament a Pablo Hasel avançant pel carrer ciutadans. #Girona #LlibertatPabloHasel pic.twitter.com/FMgoSNz9st\n— Enric Leemans (@Enric_Leemans) February 17, 2021\nCàrregues policials a Madrid durant la manifestació contra de l'empresonament de Hasel\nTroben el cos sense vida d'una estrella de l'esport de només 38 anys\nGirona Mossos d'Esquadra Manifestació


Mútua Terrassa estrena una unitat d'hospitalització per a pacients amb trastorn autista\nLa nova unitat atén i proporciona tractament integral a nens i adolescents amb autisme que no responen a tractaments previs\nEstà concebuda per a les persones amb autisme que tenen greus limitacions en el seu funcionament i que necessiten un tractament terapèutic intensiu\nTerrassa - Dimarts, 29/09/2020 - 23:32\nL’hospital Mútua Terrassa va presentar aquest divendres passat, 25 de setembre, la seva nova unitat d’hospitalització destinada a pacients que pateixen un trastorn de l’espectre autista.\nLa consellera de Salut, Alba Vergés, va visitar aquesta unitat, que atén i proporciona tractament integral a nens i adolescents amb autisme que no responen a tractaments previs.\nLa unitat està concebuda per a les persones amb autisme que tenen greus limitacions en el seu funcionament i que necessiten un tractament terapèutic intensiu, i, a més de comptar amb professionals altament especialitzats i d’integrar-se en un context hospitalari segur, disposa de programes especialitzats per al maneig de les alteracions de conducta.\nUna superfície de 1.000 metres quadrats\nSituada a la planta 2 de l’edifici del Centre Vallparadís, la unitat té una superfície de 1.000 metres quadrats per proporcionar als usuaris el màxim confort domèstic en el seu dia a dia.\nDisposa d’una zona de nit amb 12 habitacions i una de dia amb un espai diàfan que serveix com a menjador o espai per a tallers i també té una sala de reclusió i una de psicomotricitat.\nPer desenvolupar l’activitat assistencial hi ha tres consultoris, així com una sala d’estimulació sensorial. A més, la nova unitat té una gran terrassa exterior que ocupa gairebé un terç de la superfície total de la planta.\nCampanya de vacunació contra la grip i tests serològics\nA més de la visita en aquesta unitat, la consellera Vergés també es va reunir amb l’alcalde de Terrassa, Jordi Ballart, amb qui va parlar de diferents qüestions, com ara la campanya de vacunació contra la grip, que aquest any es vol fer fora dels CAPs per evitar aglomeracions als centres assistencials.\nTambé es van centrar en les proves que, a partir d’avui, dimarts 29 de setembre, faran l’Ajuntament de Terrassa i el Consorci Sanitari de Terrassa per fer front a la Covid-19; es duran a terme un total de 3.760 tests serològics dirigits al personal de l’atenció domiciliària, als professionals de l’àmbit de l’esport i d’entitats de capacitats diverses de la ciutat, com ja va informar EL PERIÓDICO.\nL’objectiu és detectar possibles contagis de Covid-19 i també persones que ja han passat la malaltia i que per tant ja han generat anticossos.\nTemes: Terrassa Ajuntaments Autisme Catalunya


Club de Futbol Angulària: 2012\nLA FULIOLA 1 - 0 ANGULÀRIA\nDerrota per la minima de l'Angularia al camp del tercer classificat La Fuliola.\nMalgrat la victòria dels locals, hem pogut veure un partit molt disputat, jugat de tú a tú, i que el resultat es podia decantar per ún o altre equip, ja que hi ha hagut ocasions clares pels dos equips. S'intuïa que el que marqués un gol s'enduria la victòria, tal com ha succeït al minut 59 que, en una falta directa Farré, ha fet inutil l'estirada de Pinós, que amb el sol de cara, no ha pogut desviar l'esfèrica molt ajustada al pal.\nL'Angulària ho ha intentat fins a la fi del partit, que també ha disposat de tres bones ocasions per igualar, però la mala sort i el bon ofici de La Fuliola, ha fet impossible lo que crec que hagués estat el resultat mes just, un empat.\nAjudat pels resultats dels rivals directes, malgrat la derrota, ens mantenim en la mateixa posició de la taula.\nA continuar lluitant i deleitant als aficionats amb aquest bon joc que s'està oferint.\nRIBERA D'ONDARA 0 - 4 ANGULÀRIA\nNova victòria de l'Angularia a domicili, aquesta vegada al camp del Ribera d'Ondara, equip que ha justificat el seu lloc a la taula classificatòria, el conjunt que he vist mes assequible del grup, tant en defensa com en atac.\nL'Angulària ha fet el seu partit, molt seriós en defensa i pràctic a l'hora d'encarar la porteria rival. Avui no s'han notat les obligades baixes per lesió, ja que els seus llocs han estat molt ben coberts pels teòrics suplents.\nHa estat Totti qui ha obert el marcador al minut 33 amb una perfecta vaselina, que res ha pogut fer el porter.\nEl segon l'ha fet pujar al marcador Bernades al culminar una jugada de tota la davantera en el minut 40.\nEl tercer l'ha firmat Vidal al minut 65, que de forma magistral ha transformat una falta directa que s'ha colat per tota l'esquadra, un gral gol.\nI el definitiu 0-4 l'ha fet Abdu, al trenar una gran jugada de tres parets amb Vidal, i que l'ha creuat de forma imparable a la xarxa; el millor gol de la tarda, era el minut 85.\nSense premar massa l'accelerador l'Angulària s'ha desfet d'un fluix Ribera d'Ondara, que s'ha vist impotent per frenar el joc visitant.\nTal com dic en la crònica anterior, estem molt satisfets de com s'ha acabat aquesta primera volta, que amb 26 punts acupem un lloc molt digne a la taula, ja que tot i ser el primer any en la nova categoria, costaba imaginar que l'acabessim entre els vuit primers.\nEsperem continuar aquesta bona ratxa en la segona volta, i que al final, puguem mantindre o millorar aquesta posició en la taula.\nPublicat per Ramon a 15:55 Cap comentari:\nANGULARIA 6 - 0 PALAU D'ANGLESOLA\nREPOKER DE BERNADES\nL'Angulària avui ha brindat a l'afició un partit amb golejada, cosa que feia molt temps que no veiem. Amb un temps record de 23 minuts finals s'han fet els sis gols, a raò de gol cada quatre minuts; el golejador, desacertat en els ultims partits, ha estat Jaume Bernades que ha fet els cinc primers gols consecutius, el sisé l'ha firmat Totti.\nTot i el resultat la cosa no ha estat fàcil, ja que fins al minut 65, que ha estat expulsat un jugador visitant, el marcador assenyalava un perillós 0-0.\nNo se si a causa de la superioritat numèrica o pels canvis fets a la davantera, l'encontre ha sofert un canvi radical; el Palau mermat i esgotat per l'enforç d'aguantar tot el partit donant la cara i l'Angulària que s'ha superat posant setge a l'àrea visitant, ha estat el resultat d'aquesta golejada que el públic ha agraït, compensant el fred que ha fet durant el partit, mitjançant els aplaudiments per cadasqun dels gols.\nEns convenía una victòria com aquesta, pels motius de donar moral a l'equip pels propers partits,\nper situar-nos en una posició tranquila de la taula (8é lloc), i pels aficionats en general que ens donen suport cada partit i que avui han pogut gaudir d'un gran espectacle.\nA falta d'un partit per acabar la primera volta i que'l jugarem dissabte al camp del Ribera d'Ondara, sigui el resultat que sigui, podem estar orgullosos per la previlegiada classificació en que l'acabem. Tan de bó la segona sigui igual.\nBELLPUIG 4 - 1 ANGLESOLA\nMal començament d'any pel que fa a resultats.\nPersonalment no vaig poder assistir-hi, però el meu bon amic Anton Boqué m'ha explicat a grans trets un resum del partit.\nLa primera part va ser dominada per nosaltres amb tres o quatres ocasions clarisimes que no vam poder transformar per la ineficàcia dels nostres davanters, cosa que ja comença a ser habitual, dominem però no marquem; el Bellpuig va tindre una ocasió que va salvar el pal.\nA la segona part es van canviar les coses, el Bellpuig amb dos canvis, va passar a ser el dominador del joc i dels gols, ja que als tres minuts de la represa, els jugadors entrants Bonjoch i Huguet, van posar el 2-0 al marcador; la defensa va fer aigües.\nL'Angulària va intentar retallar distàncies, i en un contracop portat per Abdoulauye, el nostre estrem Bogdan, va posar el 2-1 que donava una mica d'esperanças de treure algo positiu, era el minut 69.\nPerò tant sols va ser això, l'esperança que es l'ùltim que es perd, doncs el Bellpuig va posar de manifest la seva superioritat, i en els quatre darrers minuts del partit, i per obra de Huguet, ens clavaba el 4-1 definitiu.\nUna llàstima, però avui, el Bellpuig amb mes intensitat, ha fet mèrits per guanyar el partit.


En general, els ponents s’han mostrat orgullosos del creixement exponencial de la FP Dual a Espanya i han coincidit en la necessitat d’implicar encara més a tots els actors involucrats per aconseguir una FP Dual de qualitat inspirada en el model alemany.\nDurant les jornades es van abordar diversos temes com els factors clau, la qualitat i la regulació del sistema, la ocupabilitat juvenil i casos nacionals i internacionals d’èxit i bones pràctiques d’empreses i centres educatius.\nDes de Salesians Sarrià, valorem molt positivament el debat que es va generar durant aquests dos dies a Màlaga. Va assistir com a representant de l’escola el nostre coordinador de Formació Professional Dual que és l’encarregat de gestionar aquesta modalitat d’estudis i arribar a acords estratègics amb empreses i institucions.\nLa Alianza para la Formación Profesional Dual és una xarxa nacional d’empreses, centres educatius i institucions, als quals s’ha adherit la nostra escola fa uns anys, compromesos amb el desenvolupament de l’FP Dual a Espanya.\nFormació professional 36 Formación profesional 25 Pastoral 21 Batxillerat 18 Arts Gràfiques 16 Premis 16


Desbocada la pandèmia a Organyà, sense restriccions addicionals per part de l'ajuntament alturgellenc - La Valira\nDesbocada la pandèmia a Organyà, sense restriccions addicionals per part de l’ajuntament alturgellenc\nLa situació pandèmica continua sent molt crítica a Organyà (Alt Urgell) on els indicadors continuen desbocats un dia més. El balanç d’aquest dimarts del departament de Salut de la Generalitat notifica un risc de rebrot que puja fins als 12.324 punts (9.163 ahir) i una velocitat de transmissió del virus de 3,01.\nAra per ara hi ha una trentena de casos actius i més d’un centenar de persones confinades o aïllades, 66 de les quals pertanyen a la comunitat educativa de l’escola Miret i Sans-ZER Narieda que ha hagut de tancar portes.\nFonts del departament de Salut han informat LA VALIRA que el passat divendres una comissió formada per l’ajuntament, el CAP i Salut pública es van reunir per establir un seguit de recomanacions per pal·liar la greu situació pandèmica. Així i tot suposadament l’ajuntament del municipi no ha aplicat mesures addicionals per frenar el rebrot de la covid-19 pel que fa a les instal·lacions de titularitat municipal. En la seva pàgina web només en parla de la suspensió de les parades no alimentàries del Mercat Setmanal.\nMentrestant els indicadors segueixen pujant a la resta de la comarca de l’Alt Urgell que a hores d’ara se situen en 700 punts (547 ahir) i una Rt d’1,71. A la Seu aquests valors són de 394 punts i 1,46 (1,35 ahir) respectivament. Hi ha 81 casos actius, dels quals dos romanen hospitalitzats. La taxa de positivitat se situa en el 9,12, molt per sobre de la recomanada, al voltant, del 5.\nTambé el Pallars Sobirà experimenta un augment dels paràmetres que, ara per ara, es troben en un índex de rebrot de 1.098 punts i una Rt d’1,24.\nPer contra, es registren descensos en la resta de comarques de la regió sanitària. A l’Aran el risc de rebrot està en els 623 punts i una velocitat de contagi en 1,97.\nA la Cerdanya aquests valors notificats són de 256 punts i 0,64, mentre que al Pallars Jussà són de 218 punts i una Rt de 0,78.


Arròs tres delícies - Pastas y arroces - Blog de EVA VIÑAS CASALS de Thermomix® Barcelona Manresa\nHome › Delegación Barcelona Manresa › Eva Viñas Casals › Pastas y arroces › Arròs tres delícies\nCuinem junts - ARRÒS TRES DELÍCIES\n150gr pernil dolç o gall d’indi (en un tros)\n20gr oli oliva\n150 gr gambes pelades\n300 gr arròs basmati\nPosa el pernil al got i trosseja a 4 seg/vel 4. Reserva a un bol.\nTalla la pastanaga en tres trossos i trosseja 3 seg/vel 5.\nPosa els pèsols, les gambes i les pastanagues tallades al recipient Varoma. Mira que quedi un espai buit al mig perquè pugui pujar vapor.)\nPosa els ous al got amb un pessic de sal i programa 10 seg/ vel 4 .\nMulla un paper de forn amb aigua, escórre’l bé i posa’l a la safata del Varoma. Aboca l’ou batut a sobre i tapa el Varoma.\nPosa els 20g d’oli al got amb els dos grans d’alls pelats i sofregeix 5 min/ 120°/ vel cullera.\nPosa el cistellet al got i afegeix l’arròs, una culleradeta de sal i el litre d’aigua. Tapa i a sobre posa el recipient Varoma. Programa 20 min/ Varoma/ vel 4.\nUn cop han passat els 20 minuts, treu el cistellet amb l’arròs i comprova el punt de cocció de les verdures. Si t’agraden més cuites, torna a programar 5 min / Varoma/ vel 4 aprofitant l’aigua que encara hi ha al got.\nAboca l’arròs a una safata i vés remenant amb l’espàtula per tallar la cocció.\nAboca l’aigua i asseca el got. Posa la truita en 4 trossos al got i trosseja 2 seg / vel 4.\nAfegeix el pernil, les gambes, els pèsols, la pastanaga i la truita a safata amb l’arròs i barreja bé.\nT’ho pots menjar amanit amb maionesa o saltejat a la paella amb un raget d’oli o salsa de soja.\nAquí teniu el resultat. Moltes gràcies a tots per cuinar amb mi.


Notícies - El Pícnic Musical, una cita indispensable de la primavera a Sant Cugat\nEl Pícnic Musical, una cita indispensable de la primavera a Sant Cugat\nUn moment de l'actuació de la 5a edició del Pícnic Musical\nel 7/jun/15 Maria Cusó Cultura PDF\nBlues i rock han posat el ritme al 5è Pícnic Musical, que ha omplert aquest diumenge els Jardins del Monestir. Les formacions A Contra Blues i Twenty Flight Rock han estat les protagonistes d'aquesta 5a edició, que s'ha completat amb la mostra de joves creadors, el tradicional vermut i un barret que l'organització ha regalat als assistents. La cita ha aplegat un any més un multitudinari públic, fet que la converteix en una de les propostes destacades de la primavera santcugatenca.\nUn any més, amb l'arribada del bon temps, els Jardins del Monestir s'han omplert de música, gastronomia i artesania en la 5a edició del Pícnic Musical de la Xarxa de Centres Culturals Polivalents (XCCP). El blues i el rock han estat els protagonistes d'aquesta cita tenyida de celebració, que ha servit de tancament de la temporada d'espectacles de la XCCP.\nEl pícnic ha començat poc després del punt del migdia amb l'actuació dels A Contra Blues, guanyadors de l'European Blues Challenge 2014, que han ofert un repertori que ha combinat temes propis amb estàndards del blues i el country. La formació ha tornat a Sant Cugat després de participar a la 1a edició del pícnic, una actuació de la qual, com explica el líder de la formació, Jonathan Herrero, guarden molt bon record.\nTall incrustat: Jonathan Herrero\nLa veritat és que ja a la primera edició ja hi havia molta gent, i el recordem amb molt 'carinyo'. Aquest tipus de bolos són molt agraïts perquè l'ambient és molt relaxat.\nUna vegada acabat el concert dels A Contra Blues ha arribat el torn dels Twenty Flight Rock, que han fet ballar el públic santcugatenc amb les seves particulars versions de clàssics del rock.\nDesprés de cinc edicions, el Pícnic Musical de la XCCP és ja una cita que aplega més d'un centenar de santcugatencs als Jardins del Monestir per gaudir de la música i el bon temps. Per celebrar aquesta efemèride, l'organització ha regalat barrets de palla als assistents per suportar millor les altes temperatures, a banda del tradicional vermut. Com explica la tècnica de Cultura de l'Ajuntament i programadora de la XCCP, Maria Farriol, la d'aquest diumenge ha estat una jornada de celebració.\nTall incrustat: Maria Farriol\nÉs una edició especial perquè és la número cinc i veiem que la gent és molt seguidora del pícnic. Com cada any regalem un vermut i enguany ens ha fet il·lusió regalar també un barret per la calor.\nLes tapes del MUT i la mostra de joves artesans han posat la cirereta del pastís d'aquesta jornada.\ncultura de prop\njardins del monestir


Premi Valors d’empresa Fundació PIMEC i Reconeixement a la segona oportunitat empresarial | PIMEC\nEn aquesta edició s’ha incorporat una nova categoria de guardó, el “reconeixement a la segona oportunitat empresarial”, fruit de la col·laboració de l’Obra Social “la Caixa”. Un premi que vol posar de manifest l’esforç de tornar a emprendre malgrat una mala experiència anterior, de reflotar el negoci en crisi o de fer un canvi professional per poder tornar al mercat laboral.\nL’Anna Mendoza ha estat la persona premiada. Una empresària lluitadora i inquieta que sap combinar la recerca d’oportunitats, la negociació i l’adaptació als canvis del mercat. L’any 2014 va estar a punt de tancar la seva empresa arran d'una crisi profunda després de set anys de funcionament però, finalment, amb l’ajuda del programa emppersona de la Fundació PIMEC, ha pogut reflotar el seu negoci. En l’actualitat, ha triplicat la seva facturació i ha incrementat de manera exponencial la seva plantilla.\nEn la categoria del Premi Fundació PIMEC als Valors d’empresa la guardonada ha estat Indústries Tapla.\nIndústries TAPLA és una empresa que es dedica al disseny i fabricació de productes flocats per al sector de l’automoció amb seu a Lliçà de Vall, i que té en el vessant mediambiental el seu gran valor. La seva política és treballar amb la millora contínua i basen la seva gestió en un model transparent, íntegre, just i orientat a la sostenibilitat en tots els seus àmbits.


Reprenen la recerca del pescador desaparegut des de dimecres a Tossa de Mar\nEls Bombers preveuen fer immersió si troben algun indici\nACN Barcelona.-Els Bombers han reprès aquest diumenge al matí la recerca del pescador desaparegut des de dimecres a Tossa de Mar (Selva), segons ha informat el cos d’emergències. Aquest diumenge el dispositiu de Bombers està format per 3 unitats, amb embarcació . El cos d’emergències té previst resseguir la línia de la costa i, si es troba qualsevol indici, fer immersió. El desaparegut és un pescador de 49 anys que va sortir a pescar el passat dimecres a les roques de sota el far, a la zona de la Vila Vella, i no va tornar. Els familiars van donar la veu d’alarma dimecres a la nit, en comprovar que l’home no havia tornat a casa. En el dispositiu també hi treballen Salvament Marítim i la policia local del municipi.\nEls president Torra compareixerà aquesta nit, després dels nous incidents. Els Mossos atropellen dues persones a Tarragona. La policia es retira, superada per la gent, en alguns indrets.


La importància dels detalls - Diari de Girona\ncarles baldellou 13.10.2015 | 07:21\nÉs veritat que un partit de futbol pot decidir-se per petits detalls? I si és així, quin sentit té dedicar tantes hores a preparar un joc amb tants incontrolables? A Palma li van ser gairebé tots favorables a l'equip local, però tampoc la UE Llagostera-Costa Brava va oferir la seva millor cara. Bé és cert que la sort dels gironins podria haver estat diferent si l'àrbitre no ?ha?gués anul·lat un gol de Juanjo per fora de joc inexistent. Era el minut 2 i això hauria pesat en el desenllaç del partit. A Son Moix, Oriol Alsina no va voler canviar el que havia funcionat una setmana abans, en la golejada contra l'Elx, i va repetir l'onze inicial per primer cop en el que portem de temporada. Les prestacions de l'equip, però, canviem molt fora de casa i ara mateix no té massa més on triar per buscar alternatives. Tornant als detalls. És important destacar el xut al travesser amb el que Arana va despertar el conjunt balear a la mitja hora de partit. A partir d'aquell moment, domini del Mallorca, especialment per la banda esquerre, que Sissoko va rebricar amb l'1-0 definitiu ben entrada la segona part.\nQueda en un detall, que haurien pogut expulsar Héctor Yuste per evitar un contraatac amb la mà tenint ja una groga, o sancionar alguna de les dues jugades polèmiques que el Llagostera va reclamar a l'àrea local. Són detalls que van fer que l'equip es trobés incòmode. I una cosa més: al final del partit la plantilla va anar directe a l'aeroport. Allà, cada jugador va passar el temps de retard en què va sortir l'avió de la millor manera que va poder. En el cas de Fran Cruz, completant un llibret de mots encreuats on li van aparèixer paraules com "pols", sermó" o "recuperableÜ". Premoritori? Els jugadors han d'"espolsar-se" després de la patacada a Mallorca, aguantar el sermó del tècnic i "recuperar-se" d'una derrota que els torna a deixar en llocs de descens a Segona B. Per cert, en alguna cosa em vaig equivocar la setmana passada, i és que l'equip va tornar ser els tres punts però la majoria, amb una caixa d'ensaimades. Fins i tot qui us escriu.


Cristina Vallès, representant a Figueres de DMD: «La mort ens ocupa a tots, és una llàstima no poder-ne parlar»\nL'Associació Dret a Morir Dignament fa una tasca d'informació i sensibilització sobre l'efectivitat del Document de Voluntats Anticipades\nMAIRENA RIVAS 17.10.2019 | 07:12\nCristina Vallès i Mònica Rigat, durant la xerrada. BORJA BALSERA\nCristina Vallès i Mònica Rigat, durant la xerrada.\nEl moviment ciutadà per una mort digna defensa posar el punt final a la vida sense patiment i acompanyats de les persones estimades. Cristina Vallès, al capdavant de l'associació DMD (Dret a Morir Dignament) de Figueres, fa temps va iniciar una tasca d'informació i sensibilització sobre l'efectivitat del Document de Voluntats Anticipades, també anomenat Testament Vital, que garanteix «la llibertat que té tota persona a decidir el moment i la manera de dir prou».\nAra fa uns dies, va pronunciar una conferència al Cercle Sport per aclarir dubtes al voltant d'aquest tràmit. En la mateixa xerrada, també va intervenir la psicooncòloga de Catalunya contra el Càncer (AECC) Mònica Rigat.\nCristina Vallès va obrir la seva ponència lamentant que, avui dia, la mort sigui «un tema tabú». «Per a nosaltres, és important trencar aquest tabú, tot i que no és fàcil parlar-ne. Però la mort és transversal, ens ocupa a tots i és una llàstima que no en puguem parlar», va dir, alhora que posava alguns exemples, amb noms i cognoms, de persones que han aparegut en l'opinió pública en relació amb la forma «digna» com van morir, ja fos eutanàsia, sedació o suïcidi assistit.\nA grans trets, la representant de DMD Figueres va explicar que, en el Document de Voluntats Anticipades, s'hi fan constar «les preferències personals sobre les cures i els tractaments que volem rebre o rebutjar quan no puguem expressar-nos per nosaltres mateixos». La formalització del document es pot fer al Centre d'Atenció Primària, davant de tres testimonis, dos dels quals no han de tenir parentiu ni relació econòmica, i cal l'aportació de fotocòpies del DNI compulsades. També es pot formalitzar a la notaria, i en aquest cas no calen testimonis.\nSuport a malalts de càncer\nPer la seva banda, la psicooncòloga Mònica Rigat va parlar sobre el servei de voluntariat que fa Catalunya contra el Càncer a l'Hospital de Figueres, una atenció gratuïta de suport i acompanyament a persones malaltes de càncer i a les seves famílies i cuidadors. «El tractament d'un càncer a vegades és més dur que la mateixa malaltia», va assenyalar Mònica Rigat, alhora que es referia al «caos» que causa un diagnòstic de càncer a una persona i a tot el seu entorn.\n«Por, desesperança, culpa, ansietat, tristesa, ira... un torrent d'emocions t'envaeixen i et calen estratègies per acceptar-les i expressarles», va indicar la psicooncòloga, que va aprofitar per fer una crida al voluntariat, perquè, segons va dir, l'entitat necessita persones que puguin fer aquest acompa - nyament a l'Hospital de Figueres.\nCristina Vallès: «El Testament Vital garanteix la llibertat a decidir el moment i la manera de dir prou»\nMònica Rigat: «El tractament d'un càncer a vegades és molt més dur que la mateixa malaltia»\nEl públic que va assistir el 9 d'octubre a la conferència al Cercle Sport de Figueres va sortir amb la documentació necessària per poder fer un Document de Voluntats Anticipades o per poder-se apuntar a ser voluntari de l'AECC.


Balears tindrà 1.000 punts de càrrega de cotxes elèctrics en tres anys - Paisdelmar\nPublicat en\tdesembre 20, 2018, 10:16 pm\nEl Govern posa en marxa quatre convocatòries per a aquestes instal·lacions per valor de 14 milions d’euros\nEl conseller de Territori, Energia i Mobilitat, Marc Pons ha explicat la publicació de quatre convocatòries diferents per a facilitar la instal·lació de punts de recàrrega de vehicle elèctric que, entre totes elles, poden arribar a multiplicar per 4 els 300 punts de recàrrega d’accés lliure existents.\nSón quatre convocatòries que sumen quasi 14 milions d’euros (13,9), la major part per a punts d’ús públic, però també una part per a punts d’ús privat en empreses (com a establiments hotelers, tallers mecànics i empreses de lloguer de cotxes).\nTres d’aquestes convocatòries, per un total de 12 milions d’euros entre 2019 i 2022, seran finançades per l’impost de turisme sostenible (ITS) i la quarta es pagarà amb fons del Govern.\nEncara que les convocatòries de 2019 són les més quantioses i ambicioses, i les que permetran fer el salt quantitatiu i qualitatiu (amb punts ràpids i semirràpids) que necessiten les Illes Balears, aquests quasi 14 milions se sumen als ja 3,4 dels anys anteriors invertits en la xarxa de punts de recàrrega d’administracions públiques i empreses.\nLes sol·licituds es podran presentar a partir de la setmana vinent i en un termini de tres mesos. La publicació de les convocatòries es realitzarà aquesta mateixa setmana en el BOIB.\nLa primera convocatòria és de 6 milions per a les trucades electrolineres dividides en lots per a cobrir diferents zones de Mallorca i la resta de Illes. Potencial: 117 punts de recàrrega (43 electrolineres).\nEs tracta d’un total de 6 milions d’euros entre 2019 i 2022 a càrrec del ITS, repartits amb 3,2 M€ en 2019, 1,8 M€ en 2020 i 480.000 € en 2021 i en 2022. Finançaran la posada en marxa d’una xarxa de punts de recàrrega ràpida d’accés lliure per a vehicle elèctric, l’equivalent de les actuals gasolineres. Seran les anomenades electrolineres.\nLa convocatòria tindrà un format de concurrència competitiva dividida en vuit lots diferents amb la finalitat d’aconseguir una distribució equilibrada per tot el territori de les Illes Balears. Així, Mallorca quedarà dividida en cinc lots que corresponen a Palma, Tramuntana, Raiguer, Pla de Mallorca i Migjorn i Llevant de Mallorca. Cadascun d’aquests lots rebrà una inversió de 660.000 € entre 2019 i 2022.\nEls altres tres lots corresponen a les illes de Menorca, Eivissa i Formentera, que tindran una inversió de 1,2 M€ per a Menorca i Eivissa, i de 300.000 € per a Formentera. Els punts de recàrrega seran d’accés lliure i hauran de ser de tipus ràpid, amb una potència mínima de 30 kW.\nL’atorgament dels lots es realitzarà en funció de diferents criteris, entre els quals destaca la potència dels punts de recàrrega i el nombre de punts i centres de recàrrega instal·lats, la ubicació pròxima a centres d’interès com a ports i aeroports o parades de taxis, la compra certificada d’energia renovable o el preu de venda de l’energia.\nEls beneficiaris són empreses i associacions empresarials amb qualsevol figura jurídica.\nLes quanties per a punts de recàrrega s’assignaran d’acord amb la potència d’aquest, amb un màxim d’un 40 %de subvenció. Els costos de manteniment associats a la potència contractada dels primers cinc anys també seran subvencionables.\nLa segona convocatòria tindrà 4 milions per a punts de recàrrega ràpida i semiràpida d’ubicació lliure (però amb distribució equilibrada i d’accés públic) destinats a empreses públiques i privades i administracions públiques i associacions. Potencial: 600 punts de recàrrega més.\nEs tracta d’un total de 4 M€ entre 2019 i 2020 repartits en 2,1 M€ en 2019 i 1,9 M€ en 2020. Es finançaran punts de recàrrega ràpida i semiràpida en zones d’accés públic i una potència mínima de 7,2 kW per als de semiràpida i de 20 kW per als de ràpida.\nLa convocatòria estableix criteris de distribució equilibrada entre municipis, amb un màxim de cinc centres de recàrrega per municipi, excepte per a Palma en què hi haurà 15. Poden ser beneficiàries d’aquestes subvencions les empreses públiques i privades, les administracions públiques i les associacions empresarials de tota mena.\nLes subvencions es repartiran per concurrència competitiva. Les sol·licituds es valoraran, entre altres qüestions, per la potència els punts de recàrrega, privilegiant aquells de major potència, per la ubicació pròxima a llocs estratègics com a aeroports, ports comercials o parades de taxis, el preu de l’energia o criteris com l’autoconsum energètic o la compra certificada d’energia renovable.\nEl cost subvencionable és del 40% de la inversió, amb un màxim de 15.000 € per punt de recàrrega ràpida. Per als punts de recàrrega semiràpida, el màxim subvencionable és també del 40% amb un màxim de 1.500 € per a punts de paret, 2.000 € per a pilons d’una càrrega simultània i 3.000 € per a aquells pilons de dues càrregues simultànies.\nEls costos de manteniment associats al final de potència contractada també seran subvencionables, amb un màxim de 200 €/kW per a aquells punts de recàrrega ràpida i de 100 € per als de semiràpida. Les sol·licituds es realitzaran de forma individual per a cada actuació.\nAmb la finalitat de garantir la correcta distribució dels punts de recàrrega, les bases estableixen un màxim de 200.000 € per beneficiari. S’estima que aquesta convocatòria podrà donar lloc a la instal·lació de 100 punts de recàrrega ràpida i fins a 500 de recàrrega semiràpida.\nLa tercera convocatòria anirà destinada a administracions públiques: 2,1 milions per a instal·lar punts de recàrrega en la via pública o aparcaments. Potencial de punts: 300 nous punts\nEs tracta d’un total de 2,1 M€ entre 2019 i 2020 repartits en 1,3 M€ en 2019 i 800.000 € en 2020. Es finançaran punts de recàrrega en via pública o aparcaments públics de lliure accés de tipus semirrápido amb una potència mínima de 7,2 kW.\nAquesta convocatòria també finançarà possibles pèrgoles fotovoltaiques i bateries de liti per al subministrament dels nous punts de recàrrega. Empreses públiques, consorcis i fundacions, així com consells insulars, ajuntaments i entitats locals menors de les Illes Balears podran ser beneficiaris d’aquestes subvencions.\nLes subvencions es repartiran per ordre d’entrada i s’aniran resolent encara que no haja acabat el termini de presentació de sol·licituds. El cost subvencionable és del 100% de l’equip de càrrega, amb un màxim de 5.000 € per a punt de càrrega simple i 7.000 € per a aquells dobles.\nEn el cas de punts i centres de recàrrega que instal·len pèrgoles solars o bateries, es preveu una subvenció addicional del 100% del valor, que serà de 1,5 € per kWp i de 500 € per kWh de la bateria. Les sol·licituds es realitzaran de forma individual per a cada actuació.\nAmb la finalitat de garantir la correcta distribució dels punts de recàrrega, les bases estableixen un màxim de 200.000 € per beneficiari. S’estima que aquesta convocatòria podrà donar lloc a la instal·lació de fins a 300 punts de recàrrega.\nLa quarta convocatòria consisteix en una subvenció per a punts de recàrrega privats. A més d’aquestes convocatòries per a punts de recàrrega, el Govern promou la implantació de punts de recàrrega de vehicle elèctric amb la subvenció de punts de recàrrega privats per a empreses.\nAquesta subvenció permet l’adaptació d’aquelles empreses més afectades per les obligacions de la llei de canvi climàtic (com per exemple les empreses de lloguer de vehicles) i permet avançar cap a la descarbonització d’alguns sectors econòmics, alhora que es promou la mobilitat elèctrica (per exemple entre els clients d’un hotel) i facilita la modernització d’altres sectors, com el dels tallers automobilístics.\nEs tracta d’una convocatòria similar a la de 2018, amb 1,9 M€ per a punts de recàrrega d’accés privat. La convocatòria subvencionarà tres tipus de punts de recàrrega: privats de tipus ràpid, privats de tipus semiràpid i punts de recàrrega en estacionaments privats d’accés públic.\nLes sol·licituds es resoldran per ordre d’entrada fins a esgotar els fons, amb un màxim del 40% per als punts d’accés privat i limitació de 3.000 € per als de tipus semiràpid i 30.000 € per als de tipus ràpid.\nLa subvenció dels punts de recàrrega en estacionaments privats d’accés públic serà del 50% amb un màxim de 9.000 € per a punts de recàrrega tipus pilón de fins a 22 kW en corrent altern i fins a 35.000 € per a punts de recàrrega de 22 kW o més en corrent continu. La previsió és que es puguen instal·lar uns 200 punts més.\nFont: Economia de Mallorca Foto: Chase Lewis a Unsplash\nboib Eivissa electrolinera energia Formentera Govern illes Balears ITS kW Llevant Marc Pons Menorca Migjorn Palma Pla de Mallorca Raiguer subvenció Tesla Tramuntana\ndel Mar / des. 20


Formació sobre Transformació Digital i Indústria 4.0\nLa transformació digital va molt més enllà de la digitalització de l’empresa. L’aparició de canvis tecnològics, la irrupció de les Xarxes Socials i de l’Internet de les coses, han propiciat nous models de negoci que impacten directament als plans de les organitzacions.\nEntendre en què consisteix la transformació digital i incorporar-la al pla estratègic de l’empresa és un element imprescindible per no quedar-se fora de joc. D’aquí la necessitat de formació pràctica als equips directius i comandaments mitjos per abordar amb garanties d’èxit aquest nou repte empresarial.\nTaller adreçat a empreses tant de serveis com del sector industrial. A l’aula es treballen conceptes en equip amb eines en format de dinàmica de grup.\nTreballar tot l’equip directiu els nous conceptes, aplicant-los a la pròpia realitat.\nVisió compartida per tot l’equip directiu sobre com abordar el nou repte.\nN.C., Excel medio para CBP España, octubre 2019